జపనీస్ డైలాగు సబ్ టైటిల్స్ నీలం రంగులో ఉంటాయి కొరియన్ డైలాగు సబ్ టైటిల్స్ పసుపు రంగులో ఉంటాయి
(కొరియన్ భాషలో) అతని పేరు కోహ్ హన్సు.
అతను ఎంతమందినో పొట్టన పెట్టుకున్నాడని అందరూ అంటుంటారు.
జపాన్ లోని పేరు, పలుకుబడి ఉన్న ఒక వ్యక్తి కోసం అన్ని రకాల పనులు చేసి పెడతాడు.
ఇలాంటివి వింటుంటే, ఒక్కోసారి అనిపిస్తుంది,
ఇప్పుడు వాడు కూడా జపాన్ వారితో కలిసిపోయాడా?
లేక ఇంకా మనోడేనా అని.
అదంతా ఎవడికి తెలుసు. వాడి రేట్లు మాత్రం సరసంగా ఉంటాయని తెలుసు నాకు.
అనవసర బేరాలు పెట్టడు, సోది గాళ్ళతో సమయం వృధా చేయడు.
అతని కోసం ఇక్కడ వంట చేసే మనిషి
వాడు ఒకసారి వేసుకున్న బట్టలు మళ్ళీ వేసుకోడు అని చెప్పింది.
ఒకసారి వాడి, పడేస్తాడు అంట.
అసలు ఊహించగలవా? వాడి గురించి వాడు ఏమనుకుంటున్నాడు?
పరిస్థితులు ఎలా పని చేస్తాయో తెలిసిన మనిషి అతను.
మా నాన్న గారిని కలవడానికి అతను రెండు సార్లు వచ్చాడు.
వారిద్దరూ ఒకరితో ఒకరు చాలా సఖ్యంగా మెలిగేవారు.
కానీ, జియున్, మీ నాన్న గారి ఉద్దేశంలో వాడు ఇక్కడే ఉంటాడా?
లేక తిరిగి ఒసాకాకి వెళ్ళిపోతాడా?
వాడి ఇల్లు ఇక్కడే ఉంది కాబట్టి బహుశా...
ఇక్కడే ఉండిపోవచ్చు.
ఉంటాడనే నేను కూడా అనుకుంటున్నాను.
-నిశ్శబ్దంగా ఉండు! -కానీ నాన్నా. చేపలు మోచేయి అంత ఉండాలి కదా.
నా మోచేయి అంత ఉంటే చాలు!
ఒక చేతకాని కుర్రాడి మోచేయి పొడవు
ప్రకారం నా ధర ఉంటుంది అనుకుంటున్నావా?
సార్, దయచేసి వదిలేయండి.
నువ్వు మధ్యలోకి రాకు.
తన ధిక్కారానికి నీ కొడుకు అనుభవించాలి.
నీకు కావాలంటే చెప్పు, నీ చేతిని కూడా సాగదీసి చూపిస్తాను.
నేను వీటిని కొంటాను.
ఇరవై చేపలకు అయిదు కాసులు ఇస్తా.
చాలా ధన్యవాదాలు.
వాటిని పక్కన ఉంచు.
మిస్టర్ కోహ్ హన్సు!
మిన్ జిన్ లీ వ్రాసిన పుస్తకం ఆధారంగా రూపొందించబడింది
టోక్యో
(జపనీస్ భాషలో) అందరూ బాగా ఎంజాయ్ చేస్తున్నారా?
నేను ఇప్పుడే పెళ్లికూతురు, పెళ్లి కొడుకు తల్లిదండ్రులను చూసాను.
పిల్లలు ఇద్దరూ ఇంత అందంగా ఎందుకు ఉన్నారో నాకు ఇప్పుడు అర్థమైంది!
అందరూ నేను ఫెయిల్ అవ్వాలని చూస్తున్నారు.
అది నిజం కాదు. మమ్మల్ని అస్తమాను అంత దారుణంగా చూడకు.
ప్రయత్నిస్తా.
నువ్వు అమెరికా వెళ్లిన నాటి నుండి ఈ దేశంలో చాలా మారాయి.
చాలా మంది, చాలా వేగంగా డబ్బును సంపాదించడం మొదలుపెట్టారు.
కొన్నేళ్ల క్రితం ఎలాంటి గుర్తింపు లేని వారు కూడా.
బహుశా అలాంటి వారే ఈ దేశానికీ అవసరమేమో.
ఒక పచింకో పార్లర్ యజమాని కొడుకులాగా?
జోక్ చేశా! నువ్వు, నేను చాన్నాళ్లుగా మిత్రులం కదా.
మనం చిన్నప్పుడు నువ్వు అన్న ఒక విషయం ఇప్పుడే గుర్తుకొచ్చింది.
ఏంటది?
మీ నాన్న గారు నీతో
కొరియా వాళ్ళను కుక్కలు పెంచి ఉంటాయేమో.
అందుకే జపాను వారిలా అన్నాన్ని పైకి తీసుకొని తినడానికి బదులు
గిన్నెలోకి తల దించి తింటారని చెప్పారు అన్నావు.
-నేను అంత దారుణమైన మాట అన్నానా? -అన్నావు.
అప్పుడు మనం పిల్లలం.
మా నాన్న అన్న మాట నాకే తప్పుగా వినిపించి ఉంటుందిలే.
ఏదైతేనేం, అబే గారితో కలిసి కోల్టన్ కంపెనీ బాగస్వాములు కావడం తెలివైన పని.
ఆయన ఇక్కడ చాలా పెద్ద బిల్డర్. తన పలుకుబడితో ఏమైనా చేయించగలడు.
ఫైనాన్స్ శాఖలో సగం మంది అతని కూతురు
పెళ్ళికి వచ్చారు చూడు. చూస్తుంటేనే తెలుస్తుంది.
నిజమే, మన రంగంలో ఉన్నవారు చాలా మంది ఇక్కడ ఉన్నారు.
కానీ చింతించాల్సిన పని లేదు. మంచి టై కట్టుకున్నావు, వారితో ఇట్టే కలసిపోగలవు.
నేను గెస్ చేస్తా ఉండు.
అర్మానీ బ్రాండ్ టై కదా?
హెర్మిస్. చూడు, బాగానే స్థిరపడ్డావు.
అబే నీ గురించి ఏమనుకుంటాడో తెలుసుకోవడం బాగుంటుంది.
నాట్యమాడుతూ, మరింతగా నాట్యమాడుతూ
ఒకటి, రెండు, మూడు, పళ్ళు చూపండి!
దయచేసి దగ్గరగా రండి.
నువ్వు చాలా చిన్న వయసులోనే వెళ్ళిపోయావు, ఎందుకు?
అప్పుడు నాకు 14 ఏళ్ళు.
నువ్వు అమెరికాలో కూడా పని చేసావు అని విన్నాను.
అవును, క్యాంబ్రిడ్జ్ లో.
ఆహ్, హార్వర్డ్ లో అన్నమాట.
బిజినెస్ స్కూల్ లో.
మరి హార్వర్డ్ బిజినెస్ స్కూల్ ఎలా ఉంది?
అమెరికన్ల ఆలోచనా విధానం ఎలా ఉంటుందని తెలుసుకోవడానికి బాగా పనికొచ్చింది.
ఎలా?
అమెరికన్లకు ఆటలు అంటే చాలా ఇష్టం.
వాళ్ళకి ప్రతీది ఆటే.
అంటే, నేను ఎవరిని కలిసినా, ఎక్కువగా మగాళ్లే అనుకో,
ఊహించే ఆట ఒకటి ఆడటానికి చూసేవారు,
"నేను ఏ జాతి ఆసియా అమ్మయినా అని."
మంచి ఆట. అందరూ ముందు చైనా వారని ఊహిస్తారు.
అదృష్టవశాత్తు రెండవ సారైనా జపనీస్ అంటారు.
నీకైతే కనీసం రెండవ సారికి సరైన దేశం పేరు చెప్తారు.
నా విషయంలో అయితే కొరియా అని నాలుగవ అవకాశంలో చెప్పినా గొప్పే.
నా మూడ్ సరిగా లేకపోతే, వాళ్ళు జపనీస్ అనగానే, తల ఊపి వెళ్ళిపోతా.
అందులో కూడా కాస్త నిజం ఉంది, కదా?
లేదు. అది తప్పు ఏం కాదు.
-టామ్ గారు! -అబే గారు!
మీ అల్లుడిని చూస్తుంటే మీ అమ్మాయిని బాగా చూసుకునేలా ఉన్నాడు. మీరు అదృష్టవంతులు!
నా కూతురు భవిష్యత్ దృష్ట్యా, అది నిజం కావాలనే నా కోరిక కూడా.
మా బృందంలో ఉన్న నూతన సభ్యుని మీకు పరిచయం చేస్తాను.
ఇతను మిస్టర్ బెయిక్, మా న్యూ యార్క్ ఆఫీసు నుండి వచ్చాడు.
నాకు ఆతిథ్యం ఇచ్చినందుకు ధన్యవాదాలు. నేను చాలా సంతోషిస్తున్నాను.
మీ రక్తం రకం ఏమిటి?
నా రక్తం వర్గం ఓ.
అవునా. ఆశావాదివి అన్నమాట.
ఈ ప్రపంచంలో, బ్రతకాలంటే ఆశ కావాలి కదా.
ఆ దృక్కోణం నిన్ను ఎంత దూరం తీసుకెళ్తుందో చూద్దాం.
పార్టీలో బాగా ఎంజాయ్ చేయండి.
హే. అతను ఎందుకు అలా ప్రవర్తించాడు?
అతనికి నా మీద పెద్దగా నమ్మకం లేదు.
ఓహ్, అవును. జపనీస్ కి, కొరియన్లకు మధ్య ఉన్న అశాంతి వల్ల కదా.
జనం అదంతా ఎందుకు వదిలేయరు?
అది ఒకప్పటి విషయం. గతించిపోయిన విషయాలు.
సరే, నా విషయంలో అయితే ఆయన చింతించాల్సిన పని లేదని అబే గారికి చెప్పండి మరి.
నేనైతే, షిప్లీస్ కి విశ్వాసంతో పని చేస్తాను.
కారణం నాకు జీతాన్ని ఇచ్చేది ఆ కంపెనీయే కాబట్టి.
ఒసాకా
సన్ఈ, నిద్ర లెగు.
వదినా, అన్నం తినాలి.
సోలొమన్ ఎక్కడ?
టోక్యోలో, గుర్తు లేదా? ఆ పెద్ద డీల్ మీద పని చేస్తున్నాడు.
సూన్జా. మనకు ఈ విషయం ముందు నుంచి తెలుసు, అవునా?
వాడే ఆ పని చేయగలడని.
వాడు మంచి కుర్రాడు.
ఇక తిందాం.
ఇక నా బాగోగులు చూసుకొని నీకు చిరాకు రావడం లేదా?
అలాంటి మాటలు అనకు.
చూడు, నీకు ఇష్టమైంది చేశాను.
ఖాళీ కడుపుతో మాత్రలు వేసుకోకూడదు.
కానివ్వు, ఇక మొండి చేయకు.
సూన్జా,
నాకు మాత్రలు వద్దు.
ఏం మాట్లాడుతున్నావు?
డాక్టర్ చెప్పింది నువ్వు విన్నావు కదా.
నువ్వు పోరాడి గెలవాలి.
సూన్జా, ఇప్పటికే ఎన్నాళ్లగానో పోరాడుతూనే ఉన్నాం కదా?
నువ్వు అర్థం లేకుండా మాట్లాడుతున్నావు.
ఇదంతా ఎలా జరిగింది?
ఇంత కాలం ఎలా గడిచిపోయింది?
నువ్వు ఇంకా చాన్నాళ్లు బ్రతకాలి.
అలా అనొద్దు.
నువ్వు ఉన్నది ఉన్నట్టు చెప్పే మనిషివి.
ఎంత బాధ కలిగించేది అయినా నిజం చెప్తావు.
నాకు మళ్ళీ అవే మొహాలు కనిపిసున్నాయి,
నా కలల్లో.
మనం మరచిపోవడానికి ప్రయత్నిస్తున్న అవే ముఖాలు.
బహుశా నా ఆయుష్షు తీరినట్టు ఉంది,
కానీ నాకు నిజంగానే వాళ్ళందరిని గుర్తు చేసుకోవాలని ఉంది.
వాళ్ళ పేర్లు,
వాళ్ళ మొహాలు...
ఒక్కసారి కాలంలో వెనక్కి వెళ్లగలిగితే బాగుండు.
కానీ, సూన్జా,
ఒక నిజం చెప్పు.
ఆ మనిషి,
నువ్వు అతని గురించి నిజంగానే అస్సలు ఆలోచించావా?
లేదా నువ్వు మరొక నిర్ణయం తీసుకొని ఉంటే
జీవితం ఎలా ఉండేదని ఎప్పుడైనా ఆలోచిస్తావా?
నువ్వొక వెధవవి, అది తెలుసా?
నిన్ను, నీ కుటుంబాన్ని కావాలనుకుంటే ఆ సముద్రంలోకి తోసేయగలను.
సార్, అతను ఏం తప్పు చేయలేదు.
నాకు వీటిని అమ్మింది అతను కాదు.
నేను నా కళ్ళతో స్వయంగా చూసాను.
నా దగ్గర కొన్ని దానిమ్మలు ఉన్నాయి. మేము బదులు తీసుకున్నాం.
చూసారా, నేను ఆమె డబ్బు తీసుకోలేదు!
అతన్ని నిందించకండి. అతను ఏం తప్పు చేయలేదు.
ఒక మాట చెప్పు,
మేము చిన్న చేపలను ఎందుకు పట్టుకోము?
అవి గుడ్లు పెట్టకుండానే పట్టేసుకుంటే,
చేపల సంఖ్య తగ్గిపోతుంది కాబట్టి.
అప్పుడు ఎవరికీ కావాల్సినన్ని చేపలు ఉండవు,
తర్వాత అందరూ ఒకరితో ఒకరు పోటీ పడాల్సిందే.
కానీ ఇప్పుడు కూడా అదే చేస్తున్నారు కదా?
వెళ్ళు.
సూన్జా, ఇంత ఆలస్యం ఎందుకైంది?
మేము చాలా కంగారు పడ్డాం.
ఎందుకు? దుంగ్యాకి ఏమైనా అయిందా?
లేదు.
శ్రీమతి కిమ్ గురించి.
ఈ సారి నిజం అని తెలిసింది.
మిస్టర్ ర్హీ గారు కళ్లారా చూసారు అంట.
ఇంకా పుకార్లు పుట్టించడం మానలేదా నువ్వు?
దీనికి బదులు కాస్త పనికొచ్చే పని ఏమైనా చేస్తే బాగుంటుంది.
నేనేం కావాలని ఖాళీగా ఉండడం లేదు.
శ్రీమతి కిమ్ ఊర్లోకి జపాన్ వాళ్ళ
పిల్లలు, తెల్ల బట్టలు వేసుకున్న కొరియన్
మహిళల పై బురద, పేడ విసురుతున్నారని
ఏవేవో కథలు చెప్పింది.
నేను అలాంటిది ఏమీ చూడలేదే.
ఆ మనిషి ఎలా మాట్లాడుతుందో నీకు తెలుసు.
కానీ... సూన్జా, జాగ్రత్తగా ఉండు, ఒక్కదానివే బయటకు వెళ్లకు.
వీలైతే దుంగ్యా లేదా భొకిని తీసుకెళ్లొచ్చు కదా?
ఓహ్, కాస్త నా మాట విను.
నాకు తోమిదేళ్ళ వయసు నుండి నేను ఒంటరిగా వెళ్తున్నాను.
-అయినా కూడా... -మనం ఇక్కడ చాలా చేయాలి.
నీకు సహాయం చేయడానికే కదా దుంగ్యా ఇంకా భొకిని పనిలో పెట్టుకున్నావు.
శ్రీమతి కిమ్ అలాగే పిచ్చి పిచ్చి కథలు అల్లుతుంటుంది.
ఆవిడ చెప్పేవి వింటే, మనమే ఇరకాటంలో పడతాము.
శ్రీమతి కిమ్ ప్రకారం,
మన జిల్లాకు వచ్చిన చేపల బ్రోకర్ చాలా అందంగా ఉన్నాడు అంట.
సూన్జా, నువ్వు అతన్ని చూసావా?
ఏమిటీ గోలా? అతని గురించి మాట్లాడుకోవడం కూడా దండగ.
గత మూడు ఏళ్లుగా ఈ విషయం నా బుర్ర తినేస్తోంది.
నిర్మాణ సిబ్బంది ఇప్పటికే ఆ చుట్టూ ఉన్న స్థలాన్ని సరిచేయడం ప్రారంభించారు.
అబే గారు నా బుర్ర తోడేస్తున్నాడు.
అంతేకాక, 43వ ఫ్లోరులోని మేనేజర్లు రోజూ ఫోన్ చేసి,
ఆమె ఆ స్థలాన్ని ఎప్పుడు అమ్ముతుందా అని ఒక్కటే గోల.
ఇప్పటికే మార్కెట్ రేటు కంటే ఎక్కువ ఇస్తామని మూడు ఆఫర్లు చేసాం.
మన మొదటి ఆఫర్ 16 కోట్ల రూపాయలు...
ధన్యవాదాలు, నేను వివరాలు చదివాను. నాకు అదంతా తెలుసు.
-హెన్ గూంజ్. -హాన్ గుంజా.
ఆమె కొరియా నుండి జపాన్ కు1929లో వలస వచ్చింది.
యుద్ధం తర్వాత ఆమె, ఆమె కుటుంబం టోక్యోలో స్థిరపడ్డారు.
ఆమె సంపాదనతోనే ఇళ్లు నడిచేది, చాకలి వ్యాపారం చేసేది.
అలా 1955లో, 2500 రూపాయలకు వాళ్ళు కొంత స్థలాన్ని కొన్నారు.
ఈ రోజుల్లో ఆ రేటుకు మంచి తిండి కూడా ఇక్కడ దొరకదు.
ఇది డబ్బు గురించి కాదు. ఆమెకు డబ్బుతో పని లేదు.
ఇది డబ్బు గురించే, నయోమి. ఇలాంటివి అప్పుడైనా...
నువ్వు కాస్త ఆమెకు వివరిస్తావా?
నీకు అన్నీ అర్థమైనట్టు ఉంది కాబట్టి, ఇక నా అవసరం లేదు అని తెలుస్తుంది,
ఇక నేను వెళ్లి నా పని చేసుకుంటాను.
ఇది క్లిష్టమైన పరిస్థితి.
-అర్థమవుతుంది. -అవును.
డీల్ మీద మాత్రమే దృష్టి పెట్టు. ఎలాగైనా బేరం కుదుర్చు.
నా ఉద్దేశం కూడా అదే.
ఈ వాతావరణంలో కూడా 20,000 మంది ధైర్యం చేసి
రాజుగారి అంత్యక్రియలకు వచ్చారు.
చిన్నా,పెద్దా అందరు కలిసి నివాళులు అర్పిస్తున్నారు...
తెలుసా, ఒకసారి నువ్వు నా మీద అరిచావు.
-నేను అనలిస్ట్ గా చేరిన మొదటి ఏడాది. -ఏమైనా తప్పు చేసావా?
...అలాగే రాజు గారికి చివరి వీడుకోలు చెప్తారు.
-అవును, తప్పు చేసాను. -నిజం ఒప్పుకొని మంచి పని చేసావు.
మాకు నువ్వే స్ఫూర్తి, నాతో జాయిన్ అయిన అందరికిని.
అదేదో ఒకప్పటి విషయం అన్నట్టు చెప్తున్నావు.
లేదు, నా ఉద్దేశం అది కాదు.
హా. సరే, అదేం పర్లేదులే.
నువ్వు ఏం చెప్పబోతున్నావో నాకు తెలుసు.
అతిపెద్ద డీల్ చేసినవారు ఎవరు? అతిపెద్ద నష్టాన్ని తెచ్చిన వారు ఎవరు?
నలభై మూడవ ఫ్లోర్ కి వెళ్ళబోయేది ఎవరు?
నేను కూడా అలాగే అస్తమాను ఆలోచించేవాడ్ని అని ఒప్పుకుంటా.
అది ఒకప్పటి విషయం అన్నట్టు చెప్తున్నావే.
నేను ఈ స్థాయికి ఎలా చేరుకున్నానో తెలుసుకోవాలని ఉందా? ఏం జరిగిందో వింటావా?
చెప్పు. నాకు తెలుసుకోవాలని ఉంది.
నాకు పెళ్లి అయింది.
ఇద్దరు పిల్లల్ని కన్నాను.
ఊర్లో ఒక మంచి ఇళ్లు కొన్నాను, మా దేశంలో పొలాన్ని కొన్నాను.
నాకు తెలియకుండానే, నా నెలవారీ సంపాదన ఎంత అనేది
కేవలం ఒక ఆట కాదు అని తెలిసింది.
ఎలాగైనా ఎదగాలని అనిపించింది.
కాబట్టి...
నేను కొన్ని తప్పులు చేశాను...
నా పనితీరు తెబ్బతింది.
కంగారు పడ్డాను, దాంతో మరికొన్ని తప్పులు చేశాను.
ఇదంతా జరుగుతుండగా,
నా భార్య, ప్రిన్స్ టన్ కాలేజీలో చదివినా, ఏ రోజూ పని చేయని వ్యక్తి,
నేను అసలు ఇంటికే రావడం లేదని గొడవ చేయడం మొదలుపెట్టింది.
నేను ఇంటికి వెళ్లినా కూడా, నా దృష్టి అక్కడ ఉండేది కాదు.
కాబట్టి, ఒక రోజు
నేను 49 నిముషాలు ప్రయాణించి ఆఫీసుకు వెళ్లాలని సిద్ధమవుతూ,
కళ్ళలో కాస్త కంటి మందు వేసుకుంటుండగా,
నన్ను వదిలి వెళ్ళిపోతున్నానని నా భార్య నాతో అంది.
నేను ఇంటికి వచ్చాక మాట్లాడుకుందాం అని తనతో అన్నాను.
కానీ ఇక మాట్లాడేది ఏం లేదని నాతో చెప్పింది.
పది ఏండ్ల సంసార జీవితాన్ని అంత సులభంగా ఎలా తెంచగలవని అడిగాను.
ఆమె తన జుట్టుకు తెల్లని రంగు వేయడం
కూడా నేను గమనించలేదు అని నాతో చెప్పింది.
అవును, నా పెళ్లి పెటాకులైంది.
ఆ తర్వాత నా వృత్తి కూడా. కాబట్టి, ఇక్కడ ఇలా మిగిలిపోయాను.
అయితే నీకు గాడ్జిల్లా కావాలా లేక సూపర్ మ్యాన్ కావాలా?
చివరికి జపానులో ఉండి సంపాదించడం
అమెరికా కంటే మంచిదని గ్రహించావా ఏంటి?
నిజం చెప్పాలంటే, నేను అలాంటి విషయాన్నే అసలు ఆలోచించలేదు.
తమాషా చేస్తున్నావా? నీ జీతం గురించి మాట్లాడుతున్నాను, సోలొమన్.
ఇప్పుడైతే జపాను వారు అమెరికన్ డాలర్లను
అమెరికా వారేమో జెర్మనీ మార్కులను
ఇక జర్మనీ వారేమో బ్రిటిషు స్టెర్లింగ్ లను పోగేసుకుంటూ కూర్చున్నారు.
కానీ విషయం ఏంటంటే, ప్రస్తుతం డబ్బు ప్రపంచమంతటా
చలామణి అయ్యే వేగాన్ని చూస్తే, ఏ దేశ కరెన్సీ అనేది ఆలోచించడం కూడా అనవసరం.
-కరెన్సీ డిపార్ట్ మెంట్ వాళ్లకు కూడా అదే చెప్పు. -ఏ దేశం అనేది ఆలోచించాల్సిన పని లేదు.
నువ్వు ఏం మాట్లాడుతున్నావు?
అన్నిటికంటే ముఖ్యమైంది ఏంటంటే, నిజానికి,
పని పూర్తయ్యే సరికి, మన పనులే మన స్థితిని మార్చగలవు.
అందుకే ఇక్కడికి వచ్చావా?
నీ స్థితిని మార్చుకోవడానికా?
అన్ని మెషిన్ లకు ఇలాగే చేస్తారా?
లేదు. ఇప్పుడు అలా చేయడం లేదు.
రాత్రుళ్లు ఒకతను వస్తుంటాడు.
కానీ ఇది సరిగ్గానే ఉందా?
గోటో గారు నాకు నిజం చెప్పినప్పుడు నేను కూడా అదే అనుకున్నాను.
అప్పుడు నాకు కూడా నీ వయస్సే.
మేకులను సరిగ్గా అమర్చు.
మేకులను సరిచేస్తుంటాం.
విషయం తెలియకుండా ఉండడం మంచిది కాదు.
చాలా మంది హ్యాండిల్ ని కాస్త ఊపితే గెలవగలం అనుకుంటారు.
కానీ ఫలితంపై వాళ్లకు ఎలాంటి నియంత్రణ ఉండదు. అస్సలు ఉండదు.
మాకు కూడా ఉండదు అనుకో.
మేకులను మార్చినంత మాత్రానా గెలవలేరు. మేము అలా చేయం.
కాస్త ప్రోత్సహిస్తాం అంతే. అంతకు మించి ఏమీ లేదు.
కానీ గోటో గారు అనేటట్టు, "అత్యాశకు పోకూడదు" అనేది మా నినాదం.
ఆడే వారు ఓడినప్పుడు, మేము కూడా బాధపడతాం.
వాళ్ళు గెలిచినప్పుడు, మేము కూడా సంతోషిస్తాం.
నువ్వు ఎలా చేసావో చూద్దాం.
స్వాగతం!
న్యూ గ్రాండ్ వేగాస్
బండో గారు, నేను లోన్ పత్రాలు తెచ్చాను.
నాకు ఈమెతో కొంచెం పని ఉంది.
లెక్కలు అన్నీ చెక్ చేసుకోండి.
రెండు వందల అరవై కోట్ల రూపాయలు. సరిగ్గానే ఉన్నట్టు ఉంది.
నేను వెంటనే బ్యాంక్ కి దీన్ని పంపిస్తాను.
లోన్ విషయంలో ఏమైనా సమస్య ఉంటుందని అనిపిస్తుందా?
అలాంటిది ఏం ఉండదు.
మరికొన్ని వారాల్లో మీరు స్థలంపై నిర్మాణాలు ప్రారంభించవచ్చు.
అభినందనలు.
చాలా ధన్యవాదాలు.
అయితే, ఇది,
ఈ చిన్ని పనికిమాలిన స్థలమే...
అరవై నాలుగు కోట్ల రూపాయలు.
తమాషా చేస్తున్నావా?
ఆమె ఇప్పటికే మూడు ఆఫర్లను కాదు అంది. ఇక నాన్చడం ఆపేద్దాం.
ఆమె కాదు అనలేని ఆఫర్ ఇద్దాం.
అయిదు ఏండ్ల క్రితం, నీలో ఉన్న ఆ వ్యాపారస్తుడు సందేహించేవాడే కాదు.
అది నిజం అని నీకు తెలుసు.
సరే. అలాగే. అవును.
ఆగు. మనం ఆమెతో మాట్లాడేది లేదా?
మాట్లాడాలి, కానీ నేను ఒక్కడినే వెళ్లి మాట్లాడతాను.
సూన్జా. సూన్జా!
అమ్మా, ఇవాళ నా దగ్గర అంత డబ్బు లేదు.
దీన్ని నీకు ఆయన బహుమతిగా ఇస్తున్నారు.
ఎవరి నుండి?
జిల్లాకి వచ్చిన కొత్త చేపల బ్రోకర్.
అమ్మాయిలు పడి చచ్చిపోతున్నారు కదా, అతను.
నాకు కూడా ఆశ్చర్యం వేసింది.
నాకు జపాన్ గురించి తెలీదు, కానీ అక్కడ చేసినట్టు ఇక్కడ చేయడం అంటే...
ఎంత సిగ్గు చేటు.
-అది కూడా నీలాంటి మంచి అమ్మాయికి. -ఏవండీ, కాస్త చూసుకొని మాట్లాడండి.
ఈ వ్యక్తి ఎవరో నాకు తెలీదు.
అతనితో నాకేం సంబంధం లేదు.
ఈ బహుమతిని నేను తీసుకోను.
టోక్యోకి వెళ్లి ఒక ఆట చూడడానికి నేను ఏమైనా చేస్తా.
బేబ్ రూత్ లాంటి అద్భుతమైన ఆటగాడు ఒకడు ఉన్నాడు!
-అలాంటి ఆటగాడి గురించి నేను ముందు వినలేదు. -ఎందుకంటే నీకు ఏమీ తెలీదు కాబట్టి.
హే. ఎక్కడికి వెళ్తున్నావు? చూస్తుంటే బరువు ఎక్కువ అయినట్టు ఉంది.
నువ్వు అందంగా ఉన్నావు.
నేను నీకు సహాయం చేయనా?
క్షమించండి, నాకు అర్థం కాదు. నేను పడవ ఎక్కడానికి వెళ్ళాలి.
ఆ మాటలు విన్నావా. చివరికి వీళ్ళ భాష కూడా కంపరం పుట్టిస్తుంది.
ఆ బ్యాగులలో ఏం ఉంది?
మా అమ్మ కంగారు పడుతుంది. నేను వెళ్ళాలి.
ఆపండి!
ఇప్పుడు అర్థమైంది. మీ ఇలాంటి చెత్త తింటారు కాబట్టి అలా కంపు కొడతారు.
మా కుక్కలు కూడా ఇలాంటి తిండి తినవు.
నాతో ఎవరు పందెం కాస్తారు?
ఇవా, లేక దానివా? ఏవి పెద్దగా ఉంటాయి?
చూద్దాం పదండి.
ఏం చేస్తున్నారు? వదిలేయండి!
-హే, ఏం చేస్తున్నారు? -ఆమెను వదలండి!
వదిలేయండి!
ఎవరైనా కాపాడండి! కాపాడండి!
ఆపండి! దయచేసి నన్ను వదలండి!
నాపై నుండి లెగు!
వెధవల్లారా.
చావాలని ఉందా?
మీరిద్దరూ ఇక్కడ చచ్చినా కూడా,
ఎవరూ మీకోసం ఏడవరు.
వెంటనే, ఆమెకు క్షమాపణలు చెప్పండి.
లేదంటే ఏమవుతుందో మీకు తెలుసు.
తలలు ఇంకా కిందకు దించండి.
మమ్మల్ని దయచేసి క్షమించు.
మేము పనికిరాని వెధవలం!
మమ్మల్ని దయచేసి పోనివ్వండి.
మమ్మల్ని క్షమించండి!
నీకు సంతృప్తి కలగకపోతే చెప్పు.
సంతృప్తి కలిగే వరకు వీళ్ళు వేడుకొనేలా చేస్తాను.
బయటకి పోండి.
వాళ్ళు ఇక నిన్ను ఇబ్బంది పెట్టరు.
ఆ కుర్రాళ్ళకి ఏమని చెప్పావు?
నిన్ను మళ్ళీ ఏడిపిస్తే, వాళ్ళను చంపి
వారి శవాలను కుక్కలకు వేస్తానని చెప్పా.
నువ్వు గాబరా పడకూడదని అలా అన్నానులే.
ఈ దేశం ఎంత అందంగా ఉందనే విషయాన్నే మర్చిపోయాను,
ఎంత దృఢ సంకల్పం ఉన్నదో,
బలమైనదో మర్చిపోయాను.
నువ్వు ఇక్కడి నుండి వెళ్లి ఎన్నాళ్లు అయింది?
పద్నాలుగు ఏండ్లు.
ఇక్కడ ఉన్న దానికంటే ఎక్కవ అక్కడే గడిపాను.
ఏం చింతించకు, నాకు వేరే ఉద్దేశం లేదు.
ఈ చొక్కాని విసిరేస్తావా?
నేనెందుకు విసిరేస్తాను?
నువ్వు వింత పిల్లవి.
జనాన్ని కుక్కలకు వేస్తానని చెప్పింది నేను కాదు కదా.
రేపు బట్టలు ఉతికే చోటికి తీసుకురా, మధ్యాహ్నానికి ఉతికి పెడతాను.
బామ్మ గారు,
మిమల్ని ఇబ్బంది పెడుతున్నందుకు క్షమించండి, కానీ మీతో మాట్లాడదామని వచ్చాను.
నువ్వు ఏం అమ్ముతున్నావు అబ్బాయి?
కొనడానికి వచ్చాను.
ఆ వెధవలకు ఇంకేం తోచడం లేదు అనుకుంట.
కొరియన్ మాట్లాడే నిన్ను ఎక్కడ వెతికి పట్టుకున్నారు?
నేనే వాళ్ళ దగ్గరకి వచ్చానండి.
నువ్వెందుకు అలా చేసావు?
నువ్వు మొండివాడివి, ఆ విషయాన్ని ఒప్పుకుంటాను.
దయచేసి దీన్ని తెరవండి.
వీటిని ఈ ఆకారంలోనే పెంచుతారు.
పెంచుతారా?
అవును, కానీ రుచి బాగోదని అంటుంటారు.
అయినా కూడా వీటి ఖరీదు దాదాపు నాలుగు వేల రూపాయలు.
నాలుగు వేలే!
నీకు పిచ్చి అనుకుంట.
బామ్మ గారు.
మీరు 1955లో ఈ స్థలాన్ని రెండు వేల రూపాయలకు కొన్నారు.
అది ఈ పుచ్చకాయ రేటులో సగం.
ఇప్పుడు గనుక మీరు అమ్మడానికి ఒప్పుకుంటే,
మేము మీకు 64 కోట్ల రూపాయలు ఇస్తాం.
కుర్రోడివే అయినా, కొరియన్ బాగా మాట్లాడుతున్నావు.
అమెరికా వెళ్లడం వల్ల కాస్త పట్టు తప్పింది.
నువ్వు నా బిడ్డలకన్నా చాలా మేలు.
నా భర్త కొన్నాళ్ల క్రితం పోయాడు.
పిల్లలు ఈ భాషను నేర్చుకోవడం ఆయనకీ ఇష్టం లేదు.
ఇప్పుడు నా పిల్లలకు
వాళ్ళ తల్లి సొంత భాష ఎలా ఉంటుందో కూడా తెలీదు.
అది మీకు బాగా బాధ కలిగిస్తున్నట్టు ఉంది.
నీకు కొరియన్ నేర్పింది ఎవరు?
మా అమ్మమ్మ నేర్పింది.
నా చిన్నప్పుడే మా అమ్మ చనిపోయింది.
నాన్నేమో గంటల తరబడి పనిలోనే ఉండేవారు.
నన్ను మా అమ్మమ్మే పెంచింది.
ఆమె కూడా చాలా కష్టాలు అనుభవించి ఉంటుంది.
తన కుటుంబాన్ని పోషించడానికి,
ఆమె తోపుడు బండి తోస్తూ, పచ్చళ్లను అమ్ముతూ,
రాత్రింబవళ్ళు కష్టపడింది.
ఆ మిరపకాయల వల్ల ఆమె చేతులు మండిపోయేవి.
ఇక చాలులే.
కష్టపడని కుటుంబం ఏముంటుంది?
నిజం చెప్పు.
ముసలివాళ్ళు తమ కష్టాల గురించి చెప్తుంటే,
చిరాకు పుడుతుంది కదా?
చిరాకు పుట్టాలనే కదా చెప్పేది?
మాపై ఒత్తిడి పెట్టడానికే కదా చెప్తారు?
మీ పిల్లల గురించి ఆలోచించండి. ఇచ్చిన ఆఫర్ కి ఒప్పుకొండి.
ఎప్పుడైనా స్కూల్ కి వెళ్ళావా?
నీకు చదవడం, రాయడం వచ్చా?
వెళ్ళమని మా నాన్న చెప్తుండేవారు,
కానీ అదంతా వృధా అని మా అమ్మ అభిప్రాయం.
అయ్యయ్యో.
సరైన మెళకువలు ఉంటే,
నువ్వు ఈ ప్రదేశాన్ని వదిలి వెళ్ళిపోయి ఉండొచ్చు.
నేను ఎందుకు వెళ్ళిపోతాను?
ఇది నా పుట్టిన స్థలం, మా తల్లితండ్రుల ఇల్లు.
మీ అందరికీ కావాల్సింది అదేనా?
నా మాటలు నీకు బాధ కలిగిస్తాయని నేను అనుకోలేదు.
నేను బీదదాన్ని, చదువు లేనిదాన్ని అని నాకు తెలుసు.
నీకు, జియున్ కి ఉన్నట్టు ఖరీదైన వస్తువులు నేనెప్పటికీ వాడలేను,
అయినంత మాత్రాన నన్ను చూసి నవ్వే హక్కు మీకు లేదు.
నేను అందుకు ఒప్పుకోను.
నేను ఇక్కడికి వచ్చి ఉండకూడదు.
అలా అనుకోకు.
నీకు ఏమైనా కలలు ఉన్నాయా అని అడుగుతున్నాను అంతే.
ఒకప్పుడు నేను కూడా నీలాగే బీదవాడిని.
నీకంటే బీదగాడిని,
నువ్వు నమ్మినా, నమ్మకపోయినా పర్లేదు.
అయినా కూడా, నేను కలలు కనడం ఆపలేదు.
అలాగే నా కలలను ఎవరూ కాదనడానికి ఒప్పుకోలేదు కూడా.
మనం ఇక్కడ యంగ్డో దగ్గర ఉన్నాం.
ఇది జపాన్.
ఇక్కడ ఒసాకా ఉంది.
నేను ఉండేది అక్కడే.
అక్కడ నీకు దొరకనిది అంటూ ఏమీ లేదు.
అమెరికా నుండి వచ్చే మధురమైన నారింజలు.
తైవాన్ నుండి వచ్చే అరటిపళ్ళు.
ఫ్రాన్స్ నుండి వచ్చే అద్భుతమైన మిఠాయిలు.
అలాగే ప్రతీ ఇంట్లో కరెంట్ కూడా ఉంటుంది.
చలికాలంలో వెచ్చగా ఉంచడానికి కరెంట్ హీటర్లు కూడా.
నిన్ను ఊర్లో ఎక్కడికైనా తీసుకెళ్లగల కరెంట్ రైళ్లు కూడా.
అలాగే, రాత్రి అయితే వీధుల్లో లైట్లు వెలుగుతాయి,
వాటి ప్రకాశాన్ని చూస్తుంటే మతి పోతుంది.
నిజానికి అదొక అద్భుతం అనొచ్చు.
కేవలం ఒసాకాలో మాత్రమే అన్ని ఉంటే,
ఇక ప్రపంచం అంతటిలో ఇంకెన్ని అద్భుతాలు ఉంటాయో ఆలోచించు.
మంచూరియా.
చైనా.
యూరోప్.
ఇక ప్రపంచానికి అటువైపుగా వెళ్తే...
అమెరికా.
అక్కడికి ఒకసారి వెళ్లాను.
అక్కడ ఎలా ఉంది?
అన్నీ ఉన్నాయి. అలాగే ఏమీ లేదు.
నీకు ఇక్కడ ఏం కనిపిస్తుంది?
ఇది జపాన్ అంటావా?
అలాగే ఇక్కడ మనం ఉన్నామా?
బావుంది.
ఏంటి?
నేను ఏమనుకుంటున్నాను అంటే...
జపాను దేశం మాకంటే చాల పెద్దది అని అనుకునేదాన్ని.
మమ్మల్ని మింగేయగల విస్తార రాజ్యం అనుకునేదాన్ని.
దీన్ని బట్టి నీకు తెలిసింది ఏంటి?
మేము ఇలా అణిగి ఉండాల్సిన పని లేదు.
మేము వాళ్ళను ఓడించగలం.
సూన్జా,
నాకు మళ్ళీ రావాలని ఉంది.
నువ్వు బట్టలు ఉతుకుతున్నప్పుడు.
నేను రావచ్చా?
ఇవాళ వాటి రుచి మారింది.
నిన్న చేదుగా అనిపించాయి.
మొన్న నువ్వు జియున్ ప్రస్తావన లేవనెత్తావు.
ఎందుకు?
ఆమె గురించి ప్రస్తావించి ఉండకూడదు.
నా దగ్గర లేని దానికి ఆమెను నిందించడం సరైన పద్దతి కాదు.
ఎందుకు కాదు?
ఆమెకు ఉన్నదాన్ని ఆమె కష్టపడి సంపాదించలేదు.
కానీ జియున్, ఇంకా ఆమె లాంటి వారు త్వరలోనే చేదైన అనుభవాలను చవిచూస్తారు.
అంటే నీ ఉద్దేశం ఏంటి?
ఆమె తండ్రి ప్రభుత్వానికి చాలా పన్నులు చెల్లించాల్సి ఉంది.
కాబట్టి అతి త్వరలోనే వాళ్ళ నేలను ప్రభుత్వం స్వాధీనం చేసుకోనుంది.
తమ సొంత ఆస్తిని కోల్పోవడం ఎవరి విషయంలో అయినా అన్యాయమే.
నువ్వు కూడా వాళ్లలాగే వెర్రిదానిలా మాట్లాడుతున్నావు.
నీకు కొంచెం కూడా విశ్వాసం లేదా?
అస్సలు లేదు.
నీకు కూడా ఉండకూడదు.
జనం ఎక్కడైనా అదే కుళ్లుతో ఉంటారు.
ఆపై...
జపాన్ నీ ఇల్లు అయితే
నువ్వు ఇక్కడ ఏం చేస్తున్నావు?
నా చిన్నతనంలో, ఏమీ లేకుండా దేశం వదిలి వెళ్లాను.
ఇప్పుడు జీవితంలో సాధించాను, కాబట్టి నేను వదిలి...
వెళ్లిన దేశం ఇంకా ఉందో లేదో...
చూద్దామని వచ్చాను.
బహుశా వెర్రి పని చేసినట్టు ఉన్నాను.
అయితే, ఇంకా అప్పటి నీ జ్ఞాపకాలు నీలో మెదులుతున్నాయా?
నువ్వు ఏం చేస్తున్నావు?
నా చిన్నప్పుడు,
నాకు, మా నాన్నగారికి, చెరొక సూట్ ఉండేది.
ప్రతీ రాత్రి నేను వాటిని ఉతికి, ఆరబెట్టేవాడిని.
ఉదయానికి ఇంకా తడిగానే ఉన్నా కూడా అవే వేసుకొని వెళ్లేవారం.
ఒకరోజు,
మంటల దగ్గర బట్టలు పెడితే మంచిదని గొప్ప ఐడియా వచ్చింది
బట్టలు త్వరగా ఆరతాయని.
వంట వండుదాం అని కాస్త దృష్టి మరల్చాను.
నాకు ఇంకా బాగా గుర్తుంది.
బార్లే జావ మాడకుండా ఉండడానికి దాన్ని కలుపుతూనే ఉండాలి.
కానీ కలుపుతున్నపుడు, నాకు ఒక వాసన వచ్చింది.
నేను బయటకు వెళ్లేసరికి,
మా నాన్నగారి సూట్ చేతి దగ్గర...
పెద్ద కన్నం పడిపోయింది.
మొత్తం కాలింది.
ఆ రాత్రి నన్ను చాలా తిట్టారు.
మీ నాన్నగారు ఇప్పుడు ఎక్కడ ఉన్నారు?
ఇక లేరు.
ఆయన జ్ఞాపకాలు తుడిచిపెట్టుకుపోయి చాలా కాలం అయింది.
ప్రపంచంలో ఇంత వర్షం ఎలా ఉంది?
ఉంటే ఉంది, అంతా ఇక్కడే యంగ్డోలో పడాలా?
సియోల్ లో పడొచ్చు కదా?
లేదా జపాన్ లో?
లేదా చైనాలో?
సూన్జా!
వచ్చి మాకు సహాయం చెయ్.
నీకేమైంది?
మీ కూతురికి కనుగొనబడడం ఇష్టం లేదు.
లేదంటే మీకు కొంత సమాచారాన్ని ఇచ్చే వాడిని.
అంటే, ఏం ప్రయోజనము లేదా?
కానీ మీరు చేయగలది ఏదోకటి ఉంటుంది కదా.
ఏదైనా పర్లేదు!
మీకు పనికొచ్చేది ఏం లేదు.
అంటే ఆమె ఉన్నట్టుండి మాయమైపోయిందా?
యేట్సుకో, నాకోసం కారులో ఎదురుచూడు.
పేమెంట్ నేను చూసుకుంటాను.
మన డబ్బు వృధా కావడం తప్ప ఇంకేం ప్రయోజనం ఉండదని ముందే ఊహించి ఉండాల్సింది.
ఇక నన్ను మాట్లాడనివ్వు.
మీ సహాయానికి ధన్యవాదాలు.
అయితే...
మీకు ఏం తెలుసు?
సంధ్యవేళకు,
రాజు గారిని, సాంప్రదాయం ప్రకారం వారి తల్లిదండ్రుల పక్కన ఖననం చేసారు.
మూడు శవ పేటికలలో, కొన్ని వ్యక్తిగత వస్తువులతో ఆయన్ని ఖననం చేసారు.
ఆమె చివరిగా టోక్యోలో ఎనిమిది నెలల క్రితం కనిపించింది.
ఏంటి?
అంటే ఏంటి అర్థం?
అంటే...
ఆమె ఒక సాని కొంపలో పని చేస్తుంది.
ఆమెకు చాలా మంది క్లయింట్స్ ఉన్నారు.
చెప్పండి.
హలో?
ఇప్పుడు నీ స్వరం వినడం చాలా వింతగా ఉంది.
హానా, అది నిజంగా నువ్వేనా?
నా స్వరాన్ని కూడా మర్చిపోయావా?
నీ యాస ఎందుకు అలా మారింది?
హానా, నేను నిన్ను చాలా మిస్ అయ్యాను.
తమాషాలు చేయకు.
ఇప్పటి వరకు అసలు నా గురించి అలోచించి కూడా ఉండవు అని పందెం కాయగలను.
అది నిజం కాదు.
వర్షం వల్ల జరిగే ఒక ఒక్క మంచి ఇది.
దుంగల నిండా పుట్టగొడుకులు వస్తాయి.
ఇప్పుడా?
ఎందుకు కాదు?
మీ అమ్మకు కొన్నిటిని తీసుకెళ్లి మంచి సూప్ చేసి పెట్టు.
మరి బట్టల సంగతి?
ఇప్పుడు మనం ఇద్దరం ఉన్నాం.
కాబట్టి సగం సమయమే పడుతుంది.
నా ఫోన్ నంబర్ నీకెలా తెల్సింది?
చూసావా, అందరూ నన్ను తక్కువ అంచనా వేస్తారు.
నువ్వు కూడా.
నువ్వు ఎక్కడికి వెళ్ళావు?
ఇంత బోరింగ్ ప్రశ్నలు వేస్తావు ఎందుకు?
నేను ఇంకా అందగానే ఉన్నానో లేదో అడుగు.
నువ్వు ఇంకా అందంగానే ఉన్నావా?
నా కళ్ళు మూసుకుంటే,
కొన్నిసార్లు నాకు ఇంకా మనిద్దరి దృశ్యమే కనిపిస్తుంది.
ఎన్నో ఆశలు పెట్టుకొనే ఉండేవారం, అవునా?
అప్పుడు మనం పిల్లలం.
అది నిజం కాదు.
ఎంతో తెలివిగా, స్వేచ్ఛగా ఉండేవారం.
నువ్వు ఎక్కడ ఉన్నావో దయచేసి చెప్పు.
చెప్పినా, నా దగ్గరకు ఎలా రావాలో కూడా నీకు తెలీదు.
నేను నిన్ను కనిపెడతాను.
నేను డిప్రెషన్ లో కూరుకుపోయాను, సోలొమన్.
ఎన్నాళ్లగానో కూరుకుపోయి ఉన్నాను, ఇప్పుడు ఎలా బయటపడాలో కూడా తెలీదు.
నువ్వు కూడా...
నన్ను కనుగొనలేవు.
యేట్సుకో గారు నీకోసం వెతుకుతున్నారు.
ఆమెకు ఏమీ చెప్పకు.
చెప్తే ఇంకెప్పుడు నీకు ఫోన్ చేయను, ఇక నీ ఇష్టం.
ఆమె ఇంకా నీ గురించే కలలు కంటుంది.
నేను ఫోన్ పెట్టేస్తా! నిజంగా అంటున్నాను.
నువ్వు ఎందుకు వెళిపోయావు? మమ్మల్ని ఎందుకు వదిలేసావు?
అది నా నిర్ణయం కాదు, ఆ విషయం నీకు కూడా తెలుసు!
నేను వెళ్లాలని అనుకోలేదు.
నిన్ను విడిచిపెట్టడం నాకు ఇష్టం లేదు!
కానీ నువ్వు వదిలి వెళ్లడం మంచిది అయింది.
ఇప్పుడు నువ్వు ఒక అమెరికన్ లాగే మాట్లాడుతున్నావు.
ఇక ఆ మహిళ, నీ పక్కనే ఉన్నది కదా,
నీకు ఆమెపై కూడా కన్ను పడింది కదా?
కానీ అలాంటి అమ్మాయిలంటే నాకు అస్సలు నచ్చరు.
నువ్వు ఇప్పుడు నన్ను చూస్తున్నావా?
లేదు, ఇప్పుడు చూడడం లేదు.
నాకు నిద్ర వస్తుంది.
ఆగు!
నేను నీకు చెప్పాలనుకున్న విషయాలు చాలా ఉన్నాయి.
ఎవరికీ చెప్పలేని విషయాలు.
నీకు నా అవసరం ఇంకా ఉందని తెలుసుకోవడం బాగుంది.
నాకు మంచిగా అనిపిస్తుంది.
నువ్వు ఎక్కడ ఉన్నావు?
నేను మళ్ళీ ఫోన్ చేస్తాను.
ఎప్పుడు?
వీలైనప్పుడు.
హానా?
సబ్ టైటిల్స్ అనువదించింది: జోసెఫ్